Tesvisio vastaan Ylen tv:

50-luvulla, kun televisio oli nuori, oli Suomessa 2 kanavaa ja nekään eivät näkyneet kuin eteläisessä Suomessa. Seuraava tapaus on kuultu Tesvision puuhahenkilöiltä. Yle ei jostain syystä muistele kyseistä tapausta.
Ranskalainen tähti Juliette Greco oli saatu pitämään konsertti Helsingissä. Suomen tv otti tähteen myös yhteyttä ja pyysi televisioon esiintymään. Rahasta ei ollut kiinni. Tähti kieltäytyi kohteliaasti. Hän ei yleensä helposti näihin tarjouksiin suostunutkaan.
Tesvision teekkarit ottivat tähteen myös yhteyttä. Pyysivät ohjelmaansa esiintymään. Mitään palkkiota ei tosin ollut tarjottavana. Totta kai suostun, ilmoitti Juliette Greco. 

Oma muistikuvani on sieltä Tesvision ajalta, että kilpailu kanavien välillä oli kovaa. Kun Tesvisio oli hankkinut elokuvan, joita ei tainnut olla kuin yksi viikossa, laittoi Suomen tv samaksi illaksi samaan aikaan myös elokuvan.
Tesvisio oli tekniikassakin joskus parempi. Teekkarin tekemä diplomityö sovellettiin ensimmäisenä Tesvisiossa. Kyseessä oli studiokuvan liittäminen taustaprojisoituun  filmiin. Studiohenkilö saatiin seisomaan esim Niagaran putousten partaalle. 
Suomen tv tuli  heti utelemaan tämän tempun salaisuutta. Sitäpä ei paljastettu. Saivat ottaa itse selvää.

Ilpo Isoluoma
lehtori, eläkkeellä
Ilpo.Isoluoma@gmail.com
Pikkulinjamäentie 16
05430 Nuppulinna
p. 040-7311961